N á v r h

vyhláška Ministerstva spravodlivosti Slovenskej republiky
z .................. 2004,

o vnútornej revízii súdu

           Ministerstvo spravodlivosti Slovenskej republiky podľa § 94 ods. 2 písm. a) zákona č. .../2004 Z.z. o súdoch a o zmene a doplnení niektorých zákonov ustanovuje:

§ ...
Predmet úpravy

           Táto vyhláška upravuje podrobnosti o výkone a priebehu vnútornej revízie súdu (ďalej len „revízia“), Ďalej práva a povinnosti subjektov zúčastnených na revízii ako aj použitie poznatkov získaných na základe revízie.

§ ...
Revízia

           Revízia je osobitným druhom kontroly súdov; jej zameranie a ciele upravuje osobitný zákon1).

Druhy revízie

§ ...

           (1) Revízia sa vykonáva ako riadna revízia alebo mimoriadna revízia2).

           (2) Kde táto vyhláška hovorí o revízii, rozumie sa tým riadna revízia aj mimoriadna revízia, pokiaľ z obsahu jednotlivých stanovení nevyplýva niečo iné. 

§ ...
Riadna revízia

           (1) Riadna revízia sa vykonáva v pravidelných päťročných intervaloch podľa vopred stanoveného harmonogramu revízií.

           (2) Harmonogram revízií podľa odseku 1 schvaľuje Ministerstvo spravodlivosti Slovenskej republiky (ďalej len „ministerstvo“) na základe návrhu, ktorý vypracuje v spolupráci so Súdnou radou Slovenskej republiky (ďalej len „súdna rada“) a oddeleniami vnútornej revízie príslušných súdov3).         

           (3) Harmonogram revízií obsahuje najmä

§ ...
Mimoriadna revízia

           (1) Mimoriadna revízia sa vykonáva na základe podnetu predsedu súdu, sudcovskej rady, súdnej rady alebo ministra spravodlivosti Slovenskej republiky, a to v určitej oblasti súdu alebo za určitú oblasť viacerých alebo všetkých súdov.

           (2) Mimoriadna revízia sa vykonáva mimo harmonogramu revízií

Oddelenie vnútornej revízie

§ ...

           (1) Revíziu vykonáva oddelenie vnútornej revízie súdu3); zloženie oddelenia vnútornej revízie, spôsob ustanovovania do funkcie vedúceho vizitátora a ostatných vizitátorov a zánik funkcie vizitátora upravuje osobitný zákon4). 

           (2) Činnosť oddelenia vnútornej revízie riadi a koordinuje vedúci vizitátor, ktorý za týmto účelom

a)	vypracuje organizačný a časový plán revízie,
b)	dáva záväzné pokyny ostatným vizitátorom,
c)	určuje čiastkové úlohy v rámci výkonu revízie,
d)	...

Priebeh revízie

§ ...
Organizačný a časový plán revízie

           (1) Revízia prebieha podľa organizačného a časového plánu revízie, ktorý v spolupráci s ostatnými vizitátormi zostaví vedúci vizitátor. Pri zostavovaní organizačného a časového plánu revízie zohľadňuje vedúci vizitátor najmä vecné zameranie revízie a druh revízie o aký v konkrétnom prípade ide.

           (2) Organizačný a časový plán revízie obsahuje najmä
a)	označenie súdu, na ktorom sa bude revízia vykonávať,
b)	vecné zameranie a ciele revízie,
c)	personálne obsadenie oddelenia vnútornej revízie, ktoré bude vykonávať revíziu s určením čiastkových úloh pre jednotlivých jeho členov,
d)	termín začatia revízie a predpokladaný čas trvania revízie,
e)	lehoty na vyhotovenie čiastkových správ o výsledkoch revízie (ďalej len „čiastková správa“) a lehotu na vyhotovenie záverečnej správy o výsledkoch revízie (ďalej „záverečná správa“),
f)	návrh termínu na prerokovanie záverečnej správy. 

           (3) Vedúci vizitátor zabezpečí, aby organizačný a časový plán revízie bol s dostatočným časovým predstihom, najneskôr však ... dní pre plánovaným termínom začatia revízie, predložený predsedovi súdu, na ktorom sa má vykonať revízia; to neplatí ak ide o mimoriadnu revíziu.

           (4) ZMENA PLÁNU

§ ...
Začatie revízie

           Revízia je začatá dňom, ktorý je v organizačnom a časovom pláne určený ako deň začatia revízie; to neplatí v prípade mimoriadnej revízie, ktorá začína dňom predloženia organizačného a časového plánu predsedovi súdu, na ktorom sa mimoriadna revízia vykonať.  

Výkon revízie

§ ...

           (1) Vedúci vizitátor pri začatí previerky oboznámi predsedu príslušného súdu s cieľmi a vecným zameraním revízie a s plánovaným priebehom revízie.  

           (2) Ak vizitátori zistia pri výkone revízie nedostatky aj na inom než určenom /alt. sledovanom/ úseku činnosti súdu, vedúci vizitátor rozhodne o ďalšom postupe.

           (3) V rámci výkonu revízie sa preverujú všetky veci vybrané podľa metódy reprezentatívnej vzorky. 

           (4) Vizitátori počas výkonu revízie priebežne navzájom konzultujú zistené nedostatky a o svojich zisteniach vyhotovujú čiastkové správy. 

           (5) Vedúci vizitátor zistené nedostatky priebežne prerokuje s príslušným predsedom súdu, sudcami alebo zodpovednými zamestnancami súdu , ktorých sa veci, v ktorých boli zistené nedostatky týkajú alebo a umožní im, aby k zisteným nedostatkom zaujali písomné stanovisko alebo sa ústne vyjadrili o čom sa spíše záznam, ktorý tvorí súčasť záverečnej správy. 

§ ...
Oprávnenia a povinnosti vizitátorov pri výkone revízie

           (1) Vizitátori sú pri výkone revízie oprávnení v nevyhnutnom rozsahu a za účelom dosiahnutia stanovených cieľov revízie
a)	vstupovať do objektov, zariadení a iných priestorov súdu, na ktorom sa vykonáva revízia,
b)	vyžadovať poskytnutie dokladov, písomností, vyjadrení a informácií potrebných pre výkon revízie, tým nie sú dotknuté ustanovenia osobitného zákonax),
c)	vyžadovať od predsedu súdu, sudcov a ostatných zamestnancov súdu, na ktorom sa vykonáva revízia súčinnosť potrebnú na vykonanie revízie,
d)	...

           (2) Vizitátori sú pri výkone revízie povinní
a)	vopred oznámiť dotknutému súdu predmet a účel revízie,
b)	vydať dotknutému súdu potvrdenie o odňatí dokladov, písomností a iných materiálov a zabezpečiť ich riadnu ochranu pre stratou, zničením, poškodením alebo zneužitím; ak už tieto veci nie sú potrebné, najneskôr však v deň prerokovania správy o výsledkoch revízie, pre výkon revízie sú povinní ich bezodkladne vrátiť tomu, komu boli odňaté,
c)	oznámiť podozrenie z trestnej činnosti orgánom činným v trestnom konaní a iné skutočnosti nasvedčujúce, že boli porušené všeobecne záväzné predpisy iným príslušným orgánom,
d)	prerokovať s predsedom dotknutého súdu, sudcami a zodpovednými zamestnancami tohto súdu správu o výsledkoch revízie, pokiaľ táto vyhláška neustanovuje inak,
e)	preveriť opodstatnenosť vznesených námietok ku výsledkom revízie; opodstatnené námietky sú povinní zohľadniť v správe o výsledku revízie; neopodstatnenosť námietok sú povinný písomne oznámiť predsedovi dotknutého súdu,
f)	zaslať správu o výsledku revízie subjektom určeným osobitným zákonomx1), 
g)	...

§ ...
Oprávnenia a povinnosti sudcov a zamestnancov súdu pri výkone revízie

           (1) Predseda súdu v spolupráci s riaditeľom správy súdu, na ktorom sa vykonáva revízia sú povinný vytvoriť vhodne materiálne a technické podmienky pre výkon revízie.

           (2) Predseda súdu na ktorom sa vykonáva revízia, ostatní sudcovia tohto súdu a ďalší zamestnanci tohto súdu sú povinní poskytnúť vizitátorom vykonávajúcim revíziu potrebnú súčinnosť zodpovedajúcu oprávneniam vizitátorov.

           (3) Predseda súdu a riaditeľ správy súdu, na ktorom sa vykonáva revízia súdu sú majú právo byť prizvaní k prerokovaniu správy o výsledkoch revízie, vyjadriť sa ku správe o výsledkoch revízie, vznášať námietky proti zisteniam revízie; o vybavení vznesených námietok musia byť písomne oboznámení.

§ ...
Skončenie revízie

.............................................

§ ...
Správa o výsledkoch revízie

           (1) Vedúci vizitátor alebo ním poverený vizitátor vypracuje správu o výsledkoch revízie (ďalej len „správa“). 

           (2) Správa musí obsahovať
a)	označenie súdu, na ktorom sa revízia vykonala,
b)	miesto a čas vykonania revízie,
c)	predmet revízie,
d)	určenie, či ide o riadnu alebo mimoriadnu revíziu; v prípade mimoriadnej revízie sa uvedie subjekt, na podnet ktorého sa mimoriadna revízia vykonala, 
e)	označenie časového obdobia, ktorého sa revízia týka,
f)	označenie oddelenia vnútornej revízie, ktoré revíziu vykonalo, vrátane jeho personálneho zloženia,
g)	stručný popis zistených nedostatkov, vrátane označenie osôb za ne zodpovedných, ak sú tieto osoby známe,  
h)	návrh opatrení na odstránenie zistených nedostatkov a ich príčin,
i)	...
j)	dátum vypracovania správy a
k)	vlastnoručné podpisy členov oddelenia vnútornej revízie; odmietnutie podpisu správy zo strany niektorého člena oddelenia vnútornej revízie sa zaznamená v správe spolu s dôvodom odmietnutia, ak je tento známy

           (3) Správu prerokuje vedúci vizitátor s predsedom súdu a sudcami súdu, na ktorom sa vykonala revízia a so zodpovednými zamestnancami tohto súdu, ktorých sa týkajú zistené nedostatky. Súčasne vedúci vizitátor oboznámi tieto osoby so zistenými nedostatkami. 

           (4) O prerokovaní správy vypracuje poverený člen oddelenia vnútornej revízie zápisnicu, ktorá sa pripojí ku správe. Zápisnicu o prerokovaní správy podpisujú všetky osoby, ktoré sa zúčastnili jej prerokovania. Odmietnutie podpisu zápisnice zo strany predsedu súdu, sudcu alebo zodpovedného zamestnanca súdu sa zaznamená v zápisnici spolu s dôvodom odmietnutia, ak je tento známy. Správa sa  považuje za prerokovanú aj vtedy, ak  sa predseda súdu, sudcovia alebo niektorý zo zodpovedných zamestnancov súdu,  odmietnu  oboznámiť so správou, písomne sa k nej vyjadriť  alebo podpísať zápisnicu o prerokovaní správy. Túto skutočnosť treba uviesť v zápisnici o prerokovaní správy. 

           (5) Ak boli zo strany predsedu súdu, sudcov alebo zodpovedných zamestnancov súdu vznesené námietky na postup členov oddelenia pri výkone revízie alebo k zisteniam uvedeným v správe, pripoja sa spolu s ich vyhodnotením vo forme záznamu ku správe.

           (6) Revízia je skončená v deň prerokovania správy. 

           (7) Po skončení revízie zašle vedúci vizitátor alebo ním poverený vizitátor správu subjektom určeným osobitným zákonomx2).